双调・水仙子夜雨
作者：徐再思
朝代：元

paragraphs: 一声梧叶一声秋，一点芭蕉一点愁，三更归梦三更后。
落灯花棋未收，叹新丰孤馆人留。
枕上十年事，江南二老忧，都到心头。
弹唱佳人玉纤流恨出冰丝，瓠齿和春吐怨辞，秋波送巧传心事。
似邻船初听时，问江州司马何之。
青衫泪，锦字诗，总是相思。
红指甲落花飞上笋牙尖，宫叶犹将冰箸粘，抵牙关越显得樱唇艳。
怕伤春不卷帘，捧菱花香印妆奁。
雪藕丝霞十缕，镂枣班血半点，掐刘郎春在纤纤。
佳人钉履金莲脱瓣载云轻，红叶浮香带雨行，渍春泥印在苍苔径。
三寸中数点星，玉玲珑环佩交鸣。
溅越女红裙湿，沁湘妃罗袜冷，点寒波小小蜻蜓。
春情九分恩爱九分忧，两处相思两处愁，十年迤逗十年受。
几遍成几遍休，半点事半点惭羞。
三秋恨三秋感旧，三春怨三春病酒，一世害一世风流。
青玉花筒蜂房分蜜入乌云，莺嘴流金拂翠颦，鸾钗嵌玉浮红晕。
似蕊珠宫内人，虚心腹管束东君。
两朵儿瑶花弄色，半缕儿香绵沁粉，一泓儿碧露涵春。
重九东篱重赋紫萸诗，北海深倾白玉卮，西风了却黄花事。
是渊明酒醉时，笑人间名利孜孜。
钻醯瓮，检故纸，再谁题归去来兮？马嵬坡翠华香冷梦初醒，黄壤春深草自青，羽林兵拱听将军令。
拥鸾舆蜀道行，妾虽亡天子还京。
昭阳殿梨花月色，建章宫梧桐雨声，马嵬坡尘土虚名。
惠山泉自天飞下九龙涎，走地流为一股泉，带风吹作千寻练。
问山僧不记年，任松梢鹤避青烟。
湿云亭上，涵碧洞前，自采茶煎。